โครงการในอนาคต ( Future plan )

ความสำเร็จในการดำเนินโครงการตั้งโรงพิมพ์ แท่นพิมพ์กระดาษแผ่น(sheet)
เริ่มปฏิบัติการพิมพ์ตั้งแต่ไตรมาสสอง ปี 2549
นอกจากสามารถลดรายจ่ายจากการจ้างโรงพิมพ์ภายนอกพิมพ์หนังสือเล่มที่บริษัทผลิตขึ้นแล้ว
ทำให้เพิ่มจำนวนผลิตหนังสือเล่มได้มากและรวดเร็วขึ้น

อย่างไรก็ตามยังมีกำลังผลิตส่วนที่เหลืออีกประมาณ 25 %
บริษัทกำลังเร่งรับบริการรับจ้างพิมพ์แก่ลูกค้าทั้งในประเทศและต่างประเทศ เพื่อทำรายได้เพิ่มขึ้น
นอกจากรายได้จากการพิมพ์หนังสือพิมพ์รายวัน รายสัปดาห์ รายสามวัน ฯลฯ
ซึ่งใช้แท่นพิมพ์กระดาษม้วนเดิมของบริษัทที่มีอยู่แล้ว

โครงการดังกล่าวส่งเสริมให้สำนักพิมพ์มติชน ซึ่งเป็นหน่วยงานหลักอีกหน่วยหนึ่งที่มีอนาคต
ขยายธุรกิจผลิตหนังสือได้หลากหลาย ตอบสนองกลุ่มผู้อ่านทุกสาขา เพิ่มรายได้ให้กับบริษัท
โดยอัตราการเติบโตในส่วนของหนังสือเล่มเพิ่มสูงขึ้นเป็นอันมาก ส่งผลทำให้ผล

ประกอบการของบริษัทสูงกว่าปีที่ผ่านมา

ในปี 2550 และต่อไปในอนาคต บริษัทกำหนดนโยบายจะมุ่งพัฒนาคุณภาพการพิมพ์ การจัดการ
การบริการลูกค้าเพื่อเพิ่มจำนวนลูกค้า การจัดระบบฐานข้อมูลลูกค้าเพื่อทำธุรกิจในเชิง

รุกแสวงหาลูกค้าทั้งที่เป็นองค์กรสถาบันและรายบุคคลเพิ่มขึ้น

ในปี 2549 บริษัทดำเนินโครงการปรับระบบการจัดเก็บข้อมูลด้วยเทคโนโลยีทันสมัย
ปรับปรุงระบบจัดการภาพ ในห้องสมุดภาพเป็นแบบดิจิตอล ใช้งบประมาณกว่า 15 ล้าน
นอกจากเพิ่มประสิทธิภาพในการใช้งานของกองบรรณาธิการทุกฉบับแล้ว สะดวกต่อการให้บริการ

กับลูกค้าที่มาใช้บริการอีกด้วย

เช่นเดียวกันตั้งแต่กลางปี 2549 เป็นต้นมา
บริษัทได้ขยายธุรกิจการให้บริการข่าวสารผ่านโทรศัพท์มือถือ โดยแยกเป็นรายผลิตภัณฑ์ มติชน ,
ข่าวสด , ประชาชาติธุรกิจ
แต่ละฉบับมีความชำนาญด้านข่าวแตกต่างกันไปเพื่อให้ผู้ใช้บริการมีทางเลือกในการบอกรับ
ผลตอบรับจาก

ผู้ใช้บริการเพิ่มขึ้นอย่างน่าพึงพอใจ

ในปี 2550 และอนาคตบริษัทจะเร่งพัฒนาคุณภาพเนื้อหาข่าวสารและเนื้อหาด้านอื่นๆ

เพื่อตอบสนองความต้องการของผู้รับบริการให้กว้างขวางยิ่งขึ้น

และพัฒนาระบบการจำหน่ายผลิตภัณฑ์ทั้งที่เป็นกระดาษ และข้อมูลออนไลน์ระบบ

การติดตามจัดเก็บรายได้จากการจำหน่ายให้มีคุณภาพยิ่งขึ้น

การที่บริษัทเป็นผู้นำในการผลิตนิตยสารด้านเทคโนโลยีและการอาชีพ นอกจากผลิตเนื้อหาแล้ว
ยังเปิดเวทีกลางให้ผู้ประสพความสำเร็จในอาชีพต่างๆมาถ่ายทอดวิทยาการใน

หลักสูตรอบรมอาชีพระยะสั้น ให้กับผู้สนใจ นับหมื่นคนต่อปี
ได้จัดตั้งเป็นศูนย์เทคโนโลยีและอบรมวิชาชีพ ยกระดับขึ้นเป็นสถาบัน
มีระบบบริหารจัดการและบริการที่มีคุณภาพ รองรับผู้

ต้องการแสวงหาความรู้เกี่ยวกับวิชาชีพใหม่

ศูนย์ฝึกอบรมอาชีพ กำลังพัฒนาหลักสูตรการอบรมอาชีพระยะสั้น
เพิ่มเติมหลักสูตรทางด้านการบริหารจัดการ วิธีเป็นเถ้าแก่หลังผ่านการฝึกอบรมวิชาชีพ
ความชำนาญเฉพาะทาง เช่น ศิลปะการวาดภาพ โหราศาสตร์ ดนตรี ลีลาศ
โดยขยายวันการฝึกอบรมจากวัน

เสาร์อาทิตย์เป็นวันธรรมดา

ด้านกิจกรรมส่งเสริมการขาย การจัดสัมมนา จัดนิทรรศการการเฉพาะด้าน
ซึ่งเป็นอีกช่องทางหนึ่งในการเพิ่มรายได้ให้บริษัท เช่น มหกรรมเส้นทางเศรษฐีการอบรมอาชีพ
การสัมมนาทางด้านเศรษฐกิจ ฯ บริษัทมีโครงการพัฒนากิจกรรมเหล่านี้ต่อไป

เช่นเดียวกับการดำเนินโครงการเพื่อตอบสนองสังคม
ความสำเร็จจากโครงการระดมทุนและหนังสือเข้าห้องสมุด 300 โรงเรียน ปี 2546
ห้องสมุดพร้อมปัญญา กรมราชทัณฑ์ 103 แห่ง ปี 2548

ในปี 2550 บริษัทกำลังดำเนินโครงการ I SEE U
ระดมทรัพยากรช่วยเหลือโรงเรียนที่ต่ำกว่ามาตรฐาน 100 แห่ง
ซึ่งได้รับการสนับสนุนเป็นอย่างดีจากทุกภาคส่วนของสังคม

อย่างไรก็ตามบริษัทยึดมั่นแนวทางดำเนินงานด้วยความระมัดระวัง ประกอบธุรกิจสิ่งพิมพ์ที่มีความถนัด
เพิ่มประสิทธิภาพการปฏิบัติงานของพนักงานทุกระดับอย่างต่อเนื่อง
เป็นปัจจัยหลักที่จะนำไปสู่การพัฒนาคุณภาพผลิตภัณฑ์ทุกกลุ่ม

นอกจากจะเพิ่มรายได้แล้ว ช่วยลดรายจ่าย
ทำให้มีความมั่นคงทั้งปัจจุบันและอนาคตสามารถขยายตัวต่อไป โดย
ให้ผลตอบแทนผู้ถือหุ้นในระดับที่เหมาะสม